
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1068 


ΑΠΟΦΑΣΕΙ Σ 

Κανονισμός Υπερελαφρών Πτητικών Αεραθλητικών 
Μηχανών (ΥΠΑΜ). 

Ο ΔΙΟΙΚΗΤΗΣ 

ΤΗΣ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

Έχοντας υπόψη: 

1. Τις διατάξεις: 

α) Της συμβάσεως του Σικάγο “περί Διεθνούς Πολιτι¬ 
κής Αεροπορίας” που κυρώθηκε με το Νόμο 211/1947 
β) Του β.δ. 170/1969” περί Κανόνων Εναερίου Κυκλο¬ 
φορίας” όπως ισχύει 

γ) Του β.δ. 634/1970” περί Κανονισμού Πτητικής Ικα¬ 
νότητας Πολιτικών Αεροσκαφών και Πιστοποιήσεως 
Αεροπορικών Προϊόντων εν γένει” 
δ) Του ν.δ 714/1970 «περί ιδρύσεως Διεύθυνσης Ενα¬ 
έριων Μεταφορών παρά τω Υπουργεία) Συγκοινωνιών 
και οργανώσεως της Υπηρεσίας Πολιτικής Αεροπορίας 
και ρυθμίσεως συναφών θεμάτων” (ΦΕΚ 238 Α) όπως 
τροποποιήθηκε με τον Ν. 1340/1983 (ΦΕΚ 35 Α) 
ε) Του β.δ. 1127/1972 «περί Ιδιωτικής Αεροπορίας» 
στ) Του β.δ. 636/1972 “περί Πτυχίων και Αδειών Πολι¬ 
τικής Αεροπορίας” όπως ισχύει 
ζ) Του Ν. 1815/1988 «περί Κυρώσεως του Αεροπορικού 
Δικαίου» 

η) Του π.δ 56/1989 “Οργανισμός Υπηρεσίας Πολιτικής 
Αεροπορίας του Υπουργείου Μεταφορών και Επικοινω¬ 
νιών" (ΦΕΚ 28 Α) 

2. Την υπ’ αριθμ. Δ13/31915/1314/12.8.1998 απόφαση του 
Υπουργού Μεταφορών και Επικοινωνιών “Παράρτημα 2 
(ΑΝΝΕΧ 2) της σύμβασης του Σικάγου” Κανόνες Αέρος 
(ΦΕΚ861/Β/1998), όπως ισχύει 

3. Το άρθρο 13 του νόμου 3082/2002, που τροποποιεί 
το άρθρο 24 του ν.δ. 714/1972 , με τα οποία επιτρέπεται 
στον Διοικητή της ΥΠΑ η έκδοση Κανονισμών. 

4. Την ανάγκη εκδόσεως κανονισμού που θα ρυθμίζει 
την δραστηριότητα και τις πτήσεις των πιλότων των 
Υπέρ Ελαφρών αεροσκαφών καθώς και κάθε άλλης συ¬ 
ναφούς δραστηριότητας 

5. Το γεγονός ότι από τη δημοσίευση της απόφασης 
αυτής δεν προκαλείται δαπάνη σε βάρος του τακτικού 
προϋπολογισμού, αποφασίζουμε : 

ΑΡΘΡΟ ΠΡΩΤΟ 

Εγκρίνουμε τον παρόντα Κανονισμό δραστηριοτήτων, 
λειτουργίας και διεξαγωγής πτήσεων υπέρ ελαφρών 


4 Αυγούστου 2006 

αεροσκαφών καθώς και κάθε άλλης συναφούς δραστη¬ 
ριότητας, που έχει ως εξής : 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

1 - Ορισμοί 

1.1 ΕΛΑΟ - Ελληνική Αεραθλητική Ομοσπονδία 

1.2 Υπερελαφρά Πτητική Αθλητική Μηχανή (ΥΠΑΜ) 
- Συσκευή βαρύτερη του αέρα με κινητήρα, μονοθέσια 
ή διθέσια, που επιτυγχάνει την στήριξή της στην ατμό¬ 
σφαιρα εξ αντιδράσεων του αέρα, μη συμπεριλαμβανο¬ 
μένων των εκ της επιφάνειας της γης προερχομένων 
αντιδράσεων του αέρα, το μέγιστο βάρος της οποίας 
δεν υπερβαίνει τα 350 κιλά για μονοθέσιες ΥΠΑΜ και 
τα 550 κιλά για διθέσιες ΥΠΑΜ. 

1.3 \/ΕΒ (Ν/ίευαΙ ΡΙίρόΙ ΒυΙοε) - Κανόνες πτήσης εξ όψεως 
της πολιτικής αεροπορίας, δηλαδή κανόνες πτήσης που 
διεξάγεται με την αναγνώριση των χαρακτηριστικών 
σημείων του εδάφους 

1.4 \/ΜΟ (Ν/ίευαΙ ΜοΙοοΓοςίοαΙ ΟοηάίΙίοηε) - Μετεωρολο¬ 
γικές συνθήκες πτήσης όψεως. 

1.5 Χειριστής - Ο χειριζόμενος την ΥΠΑΜ, και υπεύ¬ 
θυνος για την ασφάλειά της κατά την διάρκεια του 
χρόνου πτήσης της. 

1.6 Χρόνος Πτήσης - Είναι ο χρόνος από την στιγμή 
που μία ΥΠΑΜ αρχίζει να κινείται με ίδια μέσα με σκοπό 
την απογείωση μέχρι την στιγμή που ακινητοποιείται 
μετά την προσγείωση. 

1.7 Αδεια Χειριστού ΥΠΑΜ - Έγγραφο που εκδίδεται 
από την ΥΠΑ και αποδεικνύει την ικανότητα του κατόχου 
του να χειρίζεται την ΥΠΑΜ. 

1.8 Κατηγορίες Αδειών Χειριστών, Εκπαιδευτών και 
Εξεταστών - Οι άδειες χειριστών, εκπαιδευτών και εξε¬ 
ταστών χωρίζονται σε κατηγορίες σύμφωνα με την κα¬ 
τηγορία ΥΠΑΜ για την οποία έχουν εκδοθεί. 

2 - Σκοπός 

Ο σκοπός του παρόντος κανονισμού είναι ο καθο¬ 
ρισμός κανόνων τεχνικής εκμετάλλευσης ΥΠΑΜ, που 
χρησιμοποιούνται από ιδιώτες ή αεραθλητικά σωματεία 
για αθλητισμό, αναψυχή, εκπαίδευση και επιμόρφωση. 

3 - Εφαρμογή 

Ο κανονισμός εφαρμόζεται σε όλες τις ΥΠΑΜ που 
λειτουργούν ή πρόκειται να λειτουργήσουν στην Ελ¬ 
ληνική Επικράτεια. 

Ο κανονισμός αναφέρει τις απαιτήσεις λειτουργίας 
και εκμετάλλευσης των ΥΠΑΜ. Είναι δεσμευτικός για 
όλους τους χρήστες ΥΠΑΜ στην Ελλάδα. 

4 - Ευθύνη 

4.1 Ο χειριστής της ΥΠΑΜ έχει την ευθύνη για την 
εκτέλεση ή μη της πτήσης. 

4.2 Ο χειριστής ή ο εκμεταλλευόμενος την ΥΠΑΜ έχει 
την αποκλειστική ευθύνη για την διατήρηση της πτητι¬ 
κής ικανότητας της ΥΠΑΜ, μετά τον αρχικό έλεγχο που 
θα πραγματοποιηθεί από τον Ελεγκτή Κατασκευής. 

5 - Κατηγορίες ΥΠΑΜ 

Οι ΥΠΑΜ χωρίζονται στις πιο κάτω κατηγορίες: 

5.1 Υπερελαφρό ανεμόπτερο - ΥΠΑΜ βαρύτερη του 
αέρα, η οποία κατά την πτήση της στηρίζεται στις αε¬ 
ροδυναμικές αντιδράσεις του αέρα επί των επιφανειών 
αντώσεως της και της οποίας η ελεύθερη πτήση δεν 
εξαρτάται από κινητήρα. 

5.2 Υπερελαφρό μοτοανεμόπτερο - Υπερελαφρό ανε¬ 
μόπτερο εφοδιασμένο με κινητήρα, ο οποίος τίθεται σε 
λειτουργία από τον χειριστή του, όταν αυτός το κρίνει 
αναγκαίο. 

5.3 Υπερελαφρό αεροσκάφος - ΥΠΑΜ βαρύτερη του 
αέρα κινούμενη με την βοήθεια κινητήρα ή κινητήρων που 
αποκτά την άντωση της κυρίως από τις αεροδυναμικές 
αντιδράσεις του αέρα επί επιφανειών που παραμένουν 
σταθερές κάτω από τις δεδομένες συνθήκες πτήσης. 

Τα υπερελαφρά αεροσκάφη διακρίνονται σε: 
α) ελεγχόμενα με αεροδυναμικά μέσα ή 
β) ελεγχόμενα με μετατόπιση κέντρου βάρους. 

5.4 Αλεξίπτωτο Πλαγιάς με κινητήρα - συσκευή αλε¬ 
ξιπτώτου εφοδιασμένη, είτε: 

α) με κινητήρα προσαρμοσμένο στο σώμα του χει¬ 
ριστή ή 

β) με κινητήρα προσαρμοσμένο στο σύστημα προ¬ 
σγείωσης. 

5.5 Γυροπλάνο - ΥΠΑΜ, της οποίας τα στροφεία δεν 
κινούνται από τον κινητήρα, αλλά είναι κατασκευασμένα 
για να περιστρέφονται από τις δυνάμεις του αέρα κατά 
την διάρκεια της κίνησής της. Τα μέσα προώθησης της 
ΥΠΑΜ, όπου υπάρχουν, αποτελούνται από έλικες και 
είναι ανεξάρτητα εκείνων του συστήματος στροφείου. 

5.6 Υπερελαφρό ελικόπτερο - ΥΠΑΜ, της οποίας η 
οριζόντια κίνηση εξαρτάται βασικά από το στροφείο ή 
στροφεία που κινούνται από κινητήρα ή κινητήρες. 

5.7 Υπερελαφρό υδροπλάνο - ΥΠΑΜ βαρύτερη του 
αέρα κινούμενη με την βοήθεια κινητήρα ή κινητήρων 
που αποκτά την άντωσή της κυρίως από τις αεροδυ¬ 
ναμικές αντιδράσεις του αέρα επί επιφανειών που πα¬ 
ραμένουν σταθερές κάτω από τις δεδομένες συνθήκες 
πτήσης. Για την προσαπονήωση χρησιμοποιεί υδάτινο 
τμήμα θαλάσσης ή λίμνης. 

Τα υπερελαφρά υδροπλάνα διακρίνονται σε: 
α) ελεγχόμενα με αεροδυναμικά μέσα ή 
β) ελεγχόμενα με μετατόπιση κέντρου βάρους. 

5.8 Υπερελαφρό αμφίβιο - ΥΠΑΜ βαρύτερη του αέρα 
κινούμενη με την βοήθεια κινητήρα ή κινητήρων που 
αποκτά την άντωσή της κυρίως από τις αεροδυναμικές 
αντιδράσεις του αέρα επί επιφανειών που παραμένουν 
σταθερές κάτω από τις δεδομένες συνθήκες πτήσης. 
Γ ια την προσαπονήωση χρησιμοποιεί υδάτινο τμήμα 
θαλάσσης ή λίμνης ή διάδρομό πεδίου πτήσης. 

Τα υπερελαφρά αμφίβια διακρίνονται σε: 
α) ελεγχόμενα με αεροδυναμικά μέσα ή 


β) ελεγχόμενα με μετατόπιση κέντρου βάρους. 

6 - Χειριστές ΥΠΑΜ 

6.1 Χειριστής 

Χειριστής ΥΠΑΜ στον εναέριο χώρο της Ελλάδας 
μπορεί να είναι οποιοσδήποτε είναι κάτοχος των προ- 
βλεπομένων από τον κανονισμό αυτό, αδειών και πι¬ 
στοποιητικών. 

6.2 Χειριστής Διθέσιων ΥΠΑΜ 

Εφόσον χρησιμοποιείται η δεύτερη θέση των ΥΠΑΜ από 
άλλο άτομο χωρίς άδεια, τότε πρέπει ο χειριστής να είναι 
κάτοχος αδείας εκπαιδευτή στην κατηγορία της ΥΠΑΜ ή 
να είναι κάτοχος αδείας χειριστή ΥΠΑΜ και να έχει πτητι¬ 
κή εμπειρία τουλάχιστον 60 ωρών σε ΥΠΑΜ, ή σε ελαφρό 
αεροσκάφος, ή σε ανεμόπτερο ή σε ελικόπτερο καθώς και 
σε οποιοδήποτε συνδυασμό αυτών. Ο χειριστής επιπλέον 
υποχρεούται να φροντίσει για τη σωστή πρόσδεση του 
επιβάτη, καθώς επίσης και να τον ενημερώσει για τη χρή¬ 
ση προστατευτικών και σωστικών μέσων και για τους κα¬ 
νόνες συμπεριφοράς κατά τη πτήση, όπως περιγράφονται 
στο ειδικό έντυπο που εκδίδεται από την ΕΛΑΟ. 

6.3 Υποχρεώσεις χειριστή ΥΠΑΜ 
Ο χειριστής πρέπει: 

α) Να γνωρίζει τα τεχνικά και λειτουργικά χαρακτη¬ 
ριστικά της ΥΠΑΜ που χρησιμοποιεί, 
β) Να γνωρίζει την κατάσταση της ΥΠΑΜ , 
γ) Να εκτελεί επιμελώς τις επιθεωρήσεις της ΥΠΑΜ 
όπως αυτές προβλέπονται στα σχετικά εγχειρίδια, 
δ) Να τηρεί τα μητρώα της ΥΠΑΜ και να συμπληρώνει 
τα προβλεπόμενα Μητρώα Ωρών (Ιορ όοοΚε). 

ε) Να γνωρίζει και να τηρεί τα προβλεπόμενα από 
τον παρόντα κανονισμό. 

στ) Να κατέχει και να επιδεικνύει στα αρμόδια όργανα 
ελέγχου τα απαιτούμενα έγγραφα και άδειες. 

ζ) Να τηρεί πάντα κατά την πτήση του, ασφαλή από¬ 
σταση και κατακόρυφο διαχωρισμό από άλλα πτητικά 
μέσα, να παρακολουθεί συνεχώς τον εναέριο χώρο και 
να προβαίνει σε ενέργειες αποφυγής σύγκρουσης σύμ¬ 
φωνα με τους κανόνες της ασφαλούς πτήσης. 

η) Να γνωρίζει ότι ευθύνεται για την εκτέλεση της 
πτήσης σύμφωνα με τους ισχύοντες κανονισμούς και 
διατάξεις εκτός από τις περιπτώσεις που αναγκάζεται 
να παρεκκλίνει από αυτούς για λόγους ασφαλείας της 
πτήσης. Η κάθε παρέκκλιση από τους κανονισμούς πρέ¬ 
πει να αναφέρεται στην ΥΠΑ εντός μιας ημέρας. 

θ) Να ενημερώνεται για τις μετεωρολογικές συνθήκες 
που επικρατούν στην περιοχή που θα πραγματοποιηθεί 
η πτήση. 

ι) Εφόσον στην ΥΠΑΜ είναι εγκατεστημένος σταθμός 
αεροσκάφους, να γνωρίζει τη χρήση της συσκευής αυ¬ 
τής και τις διαδικασίες ραδιοεπικοινωνιών. 

7 - Περιορισμοί 

7.1 Απαγορεύεται οποιαδήποτε εκμετάλλευση ΥΠΑΜ 
επ’ αμοιβή εκτός αν έχει εκδοθεί προς τούτο, άδεια 
από την ΥΠΑ. Από την απαγόρευση αυτή εξαιρείται η 
εκμετάλλευση ΥΠΑΜ που ανήκουν ή εκμεταλλεύονται 
από αναγνωρισμένα Εκπαιδευτικά Κέντρα, για σκοπούς 
εκπαίδευσης και μόνο. 

7.2 Απαγορεύεται η εκ προθέσεως, απόρριψη οποι- 
ουδήποτε αντικειμένου εν πτήση. 

7.3 Απαγορεύονται χωρίς άδεια οι ακροβατικοί ελιγ¬ 
μοί και οι πτήσεις, κατά τις οποίες η γωνία κλίσης 
στον διαμήκη άξονα υπερβαίνει τις 60 μοίρες και στον 
εγκάρσιο 30 μοίρες. 

7.4 Απαγορεύονται νυχτερινές πτήσεις. 

7.5 Απαγορεύεται ο χειριστής ΥΠΑΜ να ξεκινήσει την 
πτήση εφόσον οι ικανότητες του είναι μειωμένες λόγω 
κούρασης, ασθένειας ή τραυματισμού, βρίσκεται υπό 
επήρεια οινοπνεύματος, ναρκωτικών ουσιών ή φαρμά¬ 
κων. Είκοσι τέσσερις ώρες πριν και κατά τη διάρκεια 
της πτήσης απαγορεύεται η χρήση οινοπνεύματος, 
φαρμάκων ή άλλων ουσιών που επηρεάζουν αρνητικά 
την ικανότητα του χειρισμού της ΥΠΑΜ τόσο από τον 
χειριστή όσο και από τους επιβαίνοντες σε αυτές. 

7.6 Απαγορεύονται πτήσεις ΥΠΑΜ σε απαγορευμέ¬ 
νες, περιορισμένες, επικίνδυνες και δεσμευμένες πε¬ 
ριοχές όπως αυτές αναφέρονται στις πόσης φύσεως 
αεροναυτικές εκδόσεις της ΥΠΑ (ΑΙΡ Θγθθοθ, ΝΟΤΑΜε, 
σίΓσυΐ3Γ5 κλπ). Για πτήσεις άνωθεν κατοικημένων περιο¬ 
χών, πολυσύχναστων περιοχών και συγκεντρώσεων ως 
και βιομηχανικών συγκροτημάτων απαιτείται ελάχιστο 
ύψος, τέτοιο ώστε, σε περίπτωση απώλειας κινητήρα, 
να μπορεί η ΥΠΑΜ, να απομακρυνθεί με κατολίσθηση 
έξω από την περιοχή. 

7.7 Απαγορεύονται πτήσεις σε απόσταση μικρότερη 
του 1.5 ΝΜ από το μέτωπο καταιγιδοφόρων νεφών κα- 
τακόρυφης ανάπτυξης και κάτω από αυτά, σε συνθήκες 
που η οριζόντια ορατότητα είναι μικρότερη των 2ΝΜ ή 
σε συνθήκες έντονων αναταράξεων. 

7.8 Ρίψεις αλεξιπτωτιστών από ΥΠΑΜ γίνονται μόνο 
κατόπιν ειδικής προς τούτο άδειας της ΥΠΑ. 

7.9 Απαγορεύεται το κάπνισμα σε όλη την διάρκεια 
της πτήσης 

7.10 Πτήσεις εντός ελεγχόμενου εναερίου χώρου και 
προς ή από πολιτικά αεροδρόμια επιτρέπονται μόνον 
εφόσον: α) υπάρχει άδεια από την αρμοδία αρχή β) 
η πτητική μηχανή φέρει Σταθμό Αεροσκάφους, γ) ο 
χειριστής είναι κάτοχος αδείας χειριστή ελαφρών ή 
υπερελαφρών αεροσκαφών και περιορισμένου πτυχίου 
Ραδιοτηλεφωνίας και δ) εφόσον το αεροδρόμιο εξυπη¬ 
ρετείται από Γ303Γ, η ΥΠΑΜ πρέπει να είναι εξοπλισμένη 
με ΐΓβπεροηάθΓ πιοάσ σ και ε) ακολουθούν τους κανονι¬ 
σμούς και περιορισμούς όπως δημοσιεύονται στις πάσης 
φύσεως αεροναυτικές εκδόσεις της ΥΠΑ. 

Γ ια όλες τις πτήσεις απαιτείται υποβολή σχεδίου πτή- 
σεως. Για πτήσεις σε στρατιωτικά αεροδρόμια, πέραν 
των ανωτέρω, απαιτείται άδεια από το ΓΕΑ ή την αντί¬ 
στοιχη στρατιωτική μονάδα. Για τον υπόλοιπο εναέριο 
χώρο ισχύει ότι αναφέρεται στο άρθρο 20 του παρόντος 
«Πτήσεις Ταξιδιού». 

7.11 Ύψη πτήσης 

Εκτός απογειώσεων ή προσγειώσεων οι πτήσεις των 
ΥΠΑΜ γίνονται σε ελάχιστο ύψος 500 ποδών πάνω από το 
ψηλότερο σημείο διαδρομής και σε απόσταση μικρότερη 
των 800 μέτρων από το προβλεπόμενο ίχνος πτήσης. 

Μέγιστο ύψος πτήσης ΥΠΑΜ, εκτός ελεγχομένου εναε¬ 
ρίου χώρου, καθορίζεται στα 12.500 πόδια. Πτήσεις πάνω 
από αυτό το ύψος εκτελούνται μόνο κατόπιν αδείας της 
αρμόδιας Υπηρεσίας ΕΚ της ΥΠΑ. 

ΚΕΦΑΛΑΙΟ Β’ 

ΠΤΗΤΙΚΗ ΙΚΑΝΟΤΗΤΑ ΥΠΑΜ 

8 - Ελεγκτές Κατασκευής 

Γ ια τον έλεγχο των ΥΠΑΜ χρησιμοποιούνται Ελεγκτές 
Κατασκευής ΥΠΑΜ, οι οποίοι διενεργούν τους αρχικούς 
ελέγχους και εν συνεχεία τους προβλεπόμενους ελέγ¬ 
χους κατάστασης ΥΠΑΜ. 


Η ΕΛΑΟ υποβάλει προτάσεις στην ΥΠΑ, για τα απαι- 
τούμενα προσόντα των Ελεγκτών Κατασκευής καθώς 
και για τις προβλεπόμενες διαδικασίες ελέγχου και το 
αρμόδιο τμήμα της ΥΠΑ αποφασίζει. 

Με απόφαση της ΥΠΑ, συντάσσεται και δημοσιεύεται 
κατάλογος εγκεκριμένων Ελεγκτών Κατασκευής. Στους 
Ελεγκτές Κατασκευής χορηγείται ειδική βεβαίωση, τριε- 
τούς διάρκειας, σύμφωνα με την οποία είναι σε θέση να 
πραγματοποιούν τους σχετικούς ελέγχους. Η βεβαίωση 
αυτή ανανεώνεται εφόσον ο Ελεγκτής Κατασκευής εξα¬ 
κολουθεί να έχει τα απαιτούμενα προσόντα, την χρονική 
στιγμή της ανανέωσης. Η ΥΠΑ έχει το δικαίωμα να ανα- 
στείλει ή να διαγράψει από τον κατάλογο ένα Ελεγκτή 
Κατασκευής μετά από αιτιολογημένη απόφαση. 

Στην συνέχεια κάθε ενδιαφερόμενος είναι δυνατόν 
να επιλέξει, για τον έλεγχο της ΥΠΑΜ, οποιονδήποτε 
περιλαμβάνεται στον δημοσιευμένο κατάλογο. 

Η ΥΠΑ τηρεί αρχεία Ελεγκτών Κατασκευής ΥΠΑΜ .Τα 
αρχεία περιλαμβάνουν υποχρεωτικά τα εξής στοιχεία: 

α) Ονοματεπώνυμο του Ελεγκτή Κατασκευής, 

β) Κατηγορία ή κατηγορίες ΥΠΑΜ για έλεγχο των 
οποίων είναι εξουσιοδοτημένος, 

γ) Στοιχεία διαμονής και επικοινωνίας του Ελεγκτή 
Κατασκευής, 

δ) Απόφαση ορισμού του ως ελεγκτή. 

9 - Πιστοποιητικό Πτητικής Ικανότητας ΥΠΑΜ 

Το πιστοποιητικό Πτητικής Ικανότητας ΥΠΑΜ εκδί- 
δεται από την ΥΠΑ μετά από εισήγηση του Ελεγκτή 
Κατασκευής. 

Το Πιστοποιητικό εκδίδεται στην Ελληνική και Αγγλική 
γλώσσα. Σε αυτό αναγράφονται: 

• Αριθμός Νηολογίου της ΥΠΑΜ 

• Κατηγορία ΥΠΑΜ 

• Τύπος και αριθμός σειράς κατασκευής 

• Κατασκευαστής 

• Τυχόν περιορισμοί 

• Ημερομηνία Έκδοσης 

Το πιστοποιητικό παύει να ισχύει όταν η ΥΠΑΜ υπο- 
στεί επισκευή ή μετατροπή που θα μπορούσε να επι- 
δράσει στην ικανότητα πτήσης αυτής ή να αλλοιώσει 
τα χαρακτηριστικά της ή όταν η ΥΠΑΜ εμπλακεί σε 
ατύχημα. 

Σε αυτές τις περιπτώσεις η ανανέωση του Πιστο¬ 
ποιητικού Πτητικής Ικανότητας ΥΠΑΜ γίνεται κατόπιν 
αιτήσεως του ενδιαφερομένου, προς εγκεκριμένο Ελε¬ 
γκτή Κατασκευής. 

10 - Πιστοποιητικό Πτητικής Ικανότητας ΥΠΑΜ ξένων 
κρατών 

Η ΥΠΑ αποδέχεται Πιστοποιητικά Πτητικής Ικανότητας 
ΥΠΑΜ ξένων κρατών, όπως αυτά έχουν εκδοθεί από 
αντίστοιχες αρχές εφόσον πληρούν τις προδιαγραφές 
που έχουν θεσπιστεί από την ΥΠΑ. 

11 - Νηολόγιο ΥΠΑΜ 

Η ΥΠΑ τηρεί μητρώο με τα νηολόγια των Ελληνικών 
ΥΠΑΜ. 

Κάθε ΥΠΑΜ με την έκδοση του Πιστοποιητικού Πτητι¬ 
κής Ικανότητας από την ΥΠΑ, εγγράφεται στα Μητρώα 
ΥΠΑΜ, και αποκτά νηολόγιο. 

Το νηολόγιο αποτελείται από τα γράμματα 8Χ και 
τρία γράμματα, δηλαδή έχει μορφή π.χ. 3Χ - ΖΖΖ. 

12 - Άδεια Σταθμού Αεροσκάφους ΥΠΑΜ 

Οι ΥΠΑΜ που έχουν αποκτήσει Πιστοποιητικό Πτητι¬ 
κής Ικανότητας και Νηολόγιο σύμφωνα με τις διατάξεις 

του παρόντος, είναι δυνατόν να είναι εξοπλισμένες με 
κατάλληλη συσκευή αεροεπιγείων επικοινωνιών. Βασικά 
χαρακτηριστικά λειτουργίας της συσκευής είναι: 

-Ζώνη συχνοτήτων : 118-137 ΜΗζ 

-Διαυλοποίηση : 25 ΚΗζ ή 8.33 ΚΗζ 

-Είδος συσκευής : κινητή (με σταθερή εγκατάσταση 
στην ΥΠΑΜ) 

-Ισχύς : έως 25 \Λ/ 

Κατ’ εξαίρεση και μόνον εφόσον η κατασκευή της 
ΥΠΑΜ δεν επιτρέπει την εγκατάσταση κινητής συσκευ¬ 
ής, είναι δυνατόν να δοθεί έγκριση από την ΥΠΑ για 
χρήση φορητής συσκευής ως συσκευής Σταθμού Αε¬ 
ροσκάφους. Οι συσκευές αυτές λόγω μειωμένης αξιο¬ 
πιστίας (μικρή ισχύς, τροφοδοσία με μπαταρίες, κλπ.), 
δεν συνιστώνται σε ΥΠΑΜ που διεξάγουν πτήσεις πέραν 
των 50 Ν.Μ από τον εναέριο χώρο του Αεροδρομίου, 
Πεδίου Προσγείωσης ή Αεραθλητικού Κέντρου από το 
οποίο απογειώνονται. 

Για τη λειτουργία συσκευών αεροεπιγείων επικοινω¬ 
νιών, απαιτείται έκδοση Αδειας Σταθμού Αεροσκάφους 
(ΑΣΑ) από την αρμόδια Διεύθυνση της ΥΠΑ. Η Α.Σ.Α 
χορηγείται μετά από σχετικό έλεγχο του Σταθμού και 
εφόσον έχει εκδοθεί το Πιστοποιητικό Πτητικής Ικανό¬ 
τητας και Νηολόγιο. 

13 - Ειδική αρμοδιότητα Ελεγκτών Κατασκευής 

Οι Ελεγκτές Κατασκευής έχουν την υποχρέωση να κα¬ 
ταγράφουν τους ελέγχους και τα αποτελέσματα αυτών 
και να εισηγούνται στους εμπλεκόμενους διορθωτικά 
μέτρα. 

Εκτός από τις ετήσιες εκθέσεις, η ΥΠΑ μπορεί να 
διενεργεί τακτικούς και μη τακτικούς ελέγχους στην ερ¬ 
γασία των Ελεγκτών Κατασκευής για την πιστή τήρηση 
αυτού του κανονισμού και των διαδικασιών ελέγχου. 

ΚΕΦΑΛΑΙΟ Γ’ 

ΕΚΜΕΤΑΛΛΕΥΣΗ ΥΠΑΜ 

14 - Χώροι δραστηριότητας ΥΠΑΜ 

Η κάθε ΥΠΑΜ επιχειρεί από οποιοδήποτε αδειοδοτη- 
μένο αεροδρόμιο (χερσαίο ή υδάτινο), πεδίο προσγεί¬ 
ωσης ή Αεραθλητικό Κέντρο ΥΠΑΜ. 

15 - Αεραθλητικά Κέντρα ΥΠΑΜ 

Τα Αεραθλητικά Κέντρα ΥΠΑΜ για να λειτουργήσουν 
πρέπει να έχουν την άδεια της ΥΠΑ/Δ3 

16 - Προστατευτικά και Σωστικά Μέσα 

16.1 Οι χειριστές και επιβαίνοντες ΥΠΑΜ πρέπει να 
είναι δεμένοι, με κατάλληλες ζώνες, κατά την πτήση 

16.2 Οι χειριστές και επιβαίνοντες στις ΥΠΑΜ ανοικτού 
τύπου πρέπει να φορούν προστατευτικά κράνη και μέσα 
προστασίας όρασης (γυαλιά ή κράνη κλειστού τύπου). 

Οι ΥΠΑΜ εκτός των Υπερελαφρών ανεμοπτέρων και 
των Μηχανοκινήτων Αλεξιπτώτων Πλαγιάς, πρέπει να 
είναι εφοδιασμένες με πυροσβεστήρα. 

16.3 Για πτήσεις άνωθεν υδάτινης επιφάνειας, πρέπει 
οι ΥΠΑΜ να είναι εφοδιασμένες με ατομικό σωσίβιο 
για κάθε επιβαίνοντα, το οποίο πρέπει να φορά ο κάθε 
επιβαίνων σε όλη την διάρκεια της πτήσης άνωθεν της 
υδάτινης επιφάνειας. 

17 -Έγγραφα 

Οι ΥΠΑΜ ή οι χειριστές τους εφόσον πραγματοποιούν 
πτήσεις ταξιδιού με προσγειώσεις σε άλλα αεροδρόμια 
από αυτό της αναχώρησης, πρέπει να φέρουν μαζί τους 
τα εξής: 

α) Το Πιστοποιητικό Πτητικής Ικανότητας 


β) Μητρώο Ωρών ΥΠΑΜ 

γ) Άδεια Σταθμού Αεροσκάφους (εφόσον η ΥΠΑΜ είναι 
εξοπλισμένη με ανάλογη συσκευή) 
δ) Σχέδιο πτήσης όπου απαιτείται 
ε) Ασφαλιστήριο συμβόλαιο 
στ) Εγχειρίδιο πτήσης 

ζ) Την άδεια χειριστή ΥΠΑΜ και το πιστοποιητικό 
υγείας 

18 - Ασφάλιση ΥΠΑΜ 

Οι ΥΠΑΜ πρέπει υποχρεωτικά να είναι ασφαλισμένες 
για ζημιές προς τρίτους. Επίσης πρέπει να είναι ασφα¬ 
λισμένοι και οι επιβαίνοντες. Εφόσον χρησιμοποιούνται 
ή πρόκειται να χρησιμοποιηθούν για εκπαίδευση αυτό 
πρέπει να αναφέρεται ρητά στο ασφαλιστήριο συμ¬ 
βόλαιο. 

19 - Χρήση Κρατικών ή Δημοτικών Αεροδρομίων ως 
έδρα, από ΥΠΑΜ 

Χρήση Κρατικών ή Δημοτικών αεροδρομίων ως έδρα 
ΥΠΑΜ, επιτρέπεται μόνο κατόπιν αδείας. Η άδεια χο¬ 
ρηγείται από τον υπεύθυνο του αεροδρομίου. Οι ΥΠΑΜ 
που έχουν ως έδρα κρατικά ή δημοτικά αεροδρόμια 
πρέπει υποχρεωτικά να φέρουν Σταθμό Αεροσκάφους 
συντονισμένο στις συχνότητες των υπηρεσιών Ε.Κ. του 
αεροδρομίου και να είναι σε συνεχή επαφή με τις αντί¬ 
στοιχες μονάδες Ε.Κ. Εφόσον το αεροδρόμιο εξυπηρε¬ 
τείται από Γ303Γ, η ΥΠΑΜ πρέπει να είναι εξοπλισμένη 
με ΐΓβηεροηάθΓ ιτιοάθ ο. 

20 - Πτήσεις Ταξιδιού 

Η ΥΠΑΜ που πρόκειται να πραγματοποιήσει πτήση 
ταξιδιού πρέπει να είναι εξοπλισμένη με Σταθμό Αερο¬ 
σκάφους και ο χειριστής της να είναι κάτοχος Περιο¬ 
ρισμένου Πτυχίου Ραδιοτηλεφωνίας. 

Όταν η ΥΠΑΜ δεν είναι εξοπλισμένη με Σταθμό Αε¬ 
ροσκάφους, επιτρέπεται να πραγματοποιεί πτήσεις 
ταξιδιού μόνο στις παρακάτω περιπτώσεις: 

(ί) Το σημείο προορισμού ευρίσκεται σε απόσταση 
μικρότερη των 50ΝΜ από το σημείο αναχώρησης και 
(π) η σχεδιαζόμενη διαδρομή και ύψη δεν διασχίζουν 
σε καμία περίπτωση ελεγχόμενο εναέριο χώρο. 

Βασική προϋπόθεση για έναρξη πτήσης ταξιδιού ΥΠΑΜ, 
είναι η υποβολή σχεδίου πτήσης με οποιοδήποτε μέσο 
στην πλησιέστερη υπηρεσία Εναέριας Κυκλοφορίας ή στο 
ΑΙΒΡΟΒΤ ΒΕΡΟΒΤΙΝΟ ΟΡΡΙΟΕ του πλησιέστερου αεροδρο¬ 
μίου. Στο σχέδιο πτήσης θα αναφέρεται υποχρεωτικά το 
νηολόγιο της ΥΠΑΜ. Η ενεργοποίηση του σχεδίου πτήσης 
πρέπει να γίνει υποχρεωτικά είτε μέσω ασυρμάτου είτε 
μέσω τηλεφώνου, προς την αρμοδία υπηρεσία εναερίου 
κυκλοφορίας. Μετά την προσγείωση κλείνεται το σχέδιο 
πτήσης με οποιοδήποτε προβλεπόμενο μέσο. 

Οι πτήσεις θα γίνονται με κανόνες πτήσεων \/ΡΒ για 
ελαφρά αεροσκάφη και κατά προτίμηση εκτός ελεγχό¬ 
μενου εναερίου χώρου. 

21 - Πτήσεις αλλοδαπών ΥΠΑΜ 

Η ΕΛΑΟ εισηγείται στην ΥΠΑ κατάλογο χωρών και 
οργανισμών ανά χώρα, των οποίων τα Πιστοποιητικά 
Πτητικής Ικανότητας των ΥΠΑΜ θα αναγνωρίζονται 
στην Ελλάδα. Η ΥΠΑ εγκρίνει τον κατάλογο εφόσον 
κρίνει ότι εξασφαλίζονται οι απαιτούμενες προϋποθέ¬ 
σεις ασφαλείας. 

Κατόπιν τούτου είναι δυνατόν η ΕΛΑΟ να τηρεί αρχείο 
με τις ΥΠΑΜ ξένου νηολογίου που δραστηριοποιούνται 
μόνιμα στην Ελλάδα και να ενημερώνει την ΥΠΑ όποτε 
αυτό ζητηθεί. 

Η ΕΛΑΟ αναλαμβάνει την ενημέρωση των αντιστοίχων 
με αυτήν, ξένων οργανισμών, για τους κανόνες εκμε¬ 
τάλλευσης των ΥΠΑΜ στην Ελλάδα. 

22 - Πτήσεις ΥΠΑΜ εκτός Ελλάδος 

Πτήσεις ΥΠΑΜ εκτός Ελλάδος, είναι δυνατόν να γίνουν 
μόνο κάτω από τους κανόνες που προβλέπονται από 
την κάθε χώρα για τις πτήσεις ΥΠΑΜ. Ο κάθε χειριστής 
που θέλει να πετάξει σε οποιαδήποτε χώρα εξωτερικού 
πρέπει να ενημερωθεί για τους σχετικούς κανονισμούς 
της χώρας αυτής, να αποκτήσει, όπου απαιτείται, τις 
σχετικές άδειες και να συμμορφώνεται πλήρως με τους 
κανονισμούς, περιορισμούς και οδηγίες της τοπικής αε¬ 
ροπορικής αρχής και των φορέων στους οποίους έχουν 
παραχωρηθεί οι σχετικές αρμοδιότητες. Το αεροδρόμιο 
της πρώτης άφιξης στην Ελλάδα για τις αφικνούμενες 
ΥΠΑΜ, και το αεροδρόμιο τελευταίας απογείωσης, για 
τις αναχωρούσες από την Ελλάδα, πρέπει να επιλέγο¬ 
νται μεταξύ αυτών που χαρακτηρίζονται σαν Διεθνή 
Αεροδρόμια στο ΑΙΡ ΟΒΕΕΟΕ. 

23 - Ενέργειες μετά από Ατύχημα 

23.1 Για τους σκοπούς του παρόντος ως ατύχημα 
ΥΠΑΜ ορίζεται: κάθε περιστατικό το οποίο συμβαίνει 
κατά τη διάρκεια εκμετάλλευσης της ΥΠΑΜ και κατά 
το οποίο: 

α) Επήλθε θάνατος ατόμου ή ατόμων ή σοβαρός τραυ¬ 
ματισμός, 

β) Η ΥΠΑΜ καταστράφηκε ολοσχερώς ή υπέστη ζημιές 
η αποκατάσταση των οποίων κρίνεται επισφαλής για 
την πτητική ικανότητα των, 

γ) Δεν είναι δυνατή η πρόσβαση στην ΥΠΑΜ λόγω 
προσγείωσης σε απρόσιτο σημείο ή λόγω καταβύθισης 
σε υδάτινο χώρο. 

23.2 Οι επιβαίνοντες στην ΥΠΑΜ υποχρεούνται αμέσως 
μετά το ατύχημα και εφόσον τους το επιτρέπει η φυσική 
τους κατάσταση να λάβουν τα απαραίτητα μέτρα για: 

α) Τη διασφάλιση ζωής και υγείας όλων των ατόμων 
που μπορούν να επηρεασθούν από τις συνέπειες του 
ατυχήματος, 

β) Την προστασία περιουσιών, υλικού και περιβάλ¬ 
λοντος, 

γ) Τη διασφάλιση μαρτύρων και εγγράφων σχετικών 
με το ατύχημα, 

δ) Τη διασφάλιση των συντριμμιών από ανεπιθύμητες 
ενέργειες, 

ε) Ενημέρωση της Επιτροπής Διερεύνησης Αεροπο¬ 
ρικών Ατυχημάτων. 

23.3 Η ενημέρωση της αρμόδιας Επιτροπής Διερεύνη- 
σης Αεροπορικών Ατυχημάτων και Ασφάλειας Πτήσεων 
γίνεται το συντομότερο δυνατό και οπωσδήποτε εντός 
48 ωρών, και αναφέρονται τα κάτωθι: 

α) Είδος ατυχήματος, τόπος, ημερομηνία και ώρα 
αυτού 

β) ΥΠΑΜ που έλαβε μέρος σε αυτό 

γ) Όνομα χειριστή 

δ) Ονόματα και αριθμός επιβαινόντων και η κατά¬ 
σταση υγείας τους 

ε) Περιγραφή και συνθήκες του ατυχήματος 

στ) Μέτρα που ελήφθησαν 

ζ) Όνομα και ιδιότητα ατόμου που κάνει την ανα¬ 
φορά 

23.4 Την διερεύνηση κάθε ατυχήματος την αναλαμ¬ 
βάνει η αρμόδια Επιτροπή Διερεύνησης Αεροπορικών 
Ατυχημάτων και Ασφάλειας Πτήσεων (ΕΔΑΑΑΠ). Η ΕΛΑΟ 


εφόσον της ζητηθεί, παρέχει στην Αρχή διερεύνησης 
κατάσταση με εμπειρογνώμονες για κάθε κατηγορία 
ΥΠΑΜ για να υποβοηθήσει το έργο της. 

ΚΕΦΑΛΑΙΟ Δ 

ΕΚΠΑΙΔΕΥΣΗ-ΜΑΘΗΤΕΣ-ΧΕΙΡΙΣΤΕΣ-ΕΚΠΑΙΔΕΥΤΕΣ- 

ΕΞΕΤΑΣΤΕΣ 

24 - Εκπαίδευση 

24.1 Η ΕΛΑΟ προτείνει στην ΥΠΑ τις προδιαγραφές 
για τη λειτουργία των Εκπαιδευτικών Κέντρων, το πε¬ 
ριεχόμενο των εκπαιδεύσεων, και διαδικασίες ελέγχου 
και παρακολούθησής τους. 

Τα παραπάνω εγκρίνονται από την ΥΠΑ εφόσον κριθεί 
ότι πληρούν τους κανόνες ασφαλείας. 

Στην συνέχεια δημοσιεύεται από την ΥΠΑ, κατάλογος 
των Εκπαιδευτικών Κέντρων που πληρούν τις απαιτού- 
μενες προδιαγραφές. 

24.2 Το κάθε Εκπαιδευτικό Κέντρο έχει συγκεκριμένη 
έδρα, κατάλληλους χώρους για θεωρητικά μαθήματα, 
ΥΠΑΜ ιδιόκτητο ή με ενοίκιο και τουλάχιστον ένα εκπαι¬ 
δευτή από τον εγκεκριμένο κατάλογο εκπαιδευτών. 

24.3 Οι μαθητές εγγράφονται στο Εκπαιδευτικό Κέ¬ 
ντρο που επιθυμούν, κατόπιν γραπτής τους αίτησης. 

Κάθε νέος μαθητής που εγγράφεται σε σχολή χειρι¬ 
στών υπερελαφρών αεροσκαφών πρέπει, πριν από την 
πρώτη πτήση (εοίο), να προσκομίσει το προβλεπόμενο 
Πιστοποιητικό Υγείας. 

Ο μαθητής πρέπει να είναι τουλάχιστον 16 ετών. Κάτω 
των 18 ετών απαιτείται η αίτηση να προσυπογράφεται 
από τους γονείς ή τον κηδεμόνα. 

Το Κέντρο παρέχει εκπαίδευση μόνο στους μαθητές που 
είναι εγγεγραμμένοι σε αυτό, σύμφωνα με το πρόγραμμα 
εκπαίδευσης , για την συγκεκριμένη κατηγορία ΥΠΑΜ. 

24.4 Το Κέντρο τηρεί αρχεία εκπαίδευσης για τον 
κάθε μαθητή. Μετά το πέρας της εκπαίδευσης ο υπεύθυ¬ 
νος του Κέντρου παραπέμπει τον μαθητή στις εξετάσεις 
για την απόκτηση άδειας χειριστή ΥΠΑΜ. 

Τα αρχεία εκπαίδευσης των μαθητών διατηρούνται 
στο Εκπαιδευτικό Κέντρο για τουλάχιστον πέντε(5) 
ημερολογιακά έτη. 

Στα αρχεία περιλαμβάνονται υποχρεωτικά τα εξής 
στοιχεία: 

α) Ονοματεπώνυμο του μαθητή, 
β) Στοιχεία διαμονής και επικοινωνίας του μαθητή, 
γ) Κατηγορία ή κατηγορίες ΥΠΑΜ στις οποίες εκπαι¬ 
δεύτηκε ο μαθητής, 

δ) Ημερομηνία έναρξης και ολοκλήρωσης της εκπαί¬ 
δευσης 

ε) Αντίγραφο Βεβαίωσης Υγείας, 
στ) Σύμφωνη γνώμη γονέα ή κηδεμόνα όπου απαι¬ 
τείται 

ζ) Αποτελέσματα εξετάσεων του χειριστή ή άλλα στοι¬ 
χεία βάσει των οποίων χορηγήθηκε η άδεια 
η) Ημερομηνίες έκδοσης και λήξης της αδείας, 

24.5 Το εκπαιδευτικό πρόγραμμα συμπεριλαμβάνει τα 
παρακάτω αντικείμενα: 

α) Νομοθεσία πολιτικής αεροπορίας (I και II) 
β) Μετεωρολογία 
γ) Γ ενικές τεχνικές γνώσεις 
δ) Μηχανική και αεροδυναμική πτήσης 
ε) Αεροναυτιλία. 

στ) Κανόνες εκμετάλλευσης αεροδρομίων, πεδίων 
προσγείωσης και Αεραθλητικών Κέντρων ΥΠΑΜ 

ζ) Χρήση ασυρμάτου (ακόμη και αν οι μαθητές δεν 
επιθυμούν να αποκτήσουν περιορισμένο πτυχίο ραδιο¬ 
τηλεφωνίας της ΥΠΑ) 
η) Ανθρώπινες δυνατότητες 
θ) Πρακτικά μαθήματα συντήρησης και πτήσης 
Τα θεωρητικά μαθήματα πρέπει να καλύπτουν τουλά¬ 
χιστον 35 ώρες διδασκαλίας. 

Τα πρακτικά μαθήματα (πτήσεων) πρέπει να καλύ¬ 
πτουν τουλάχιστον 20 ώρες για τις ελεγχόμενες με αε¬ 
ροδυναμικά μέσα ΥΠΑΜ και 10 ώρες πτήσης αντίστοιχα 
για τις ελεγχόμενες με μετατόπιση κέντρου βάρους. 

24.6 Η πρώτη πτήση εοίο επιτρέπεται να γίνει, εφόσον 
έχει ολοκληρωθεί το 30% των προβλεπομένων ωρών 
θεωρητικής διδασκαλίας και έχουν συμπληρωθεί με 
επιτυχία 4 ώρες πτήσης με την παρουσία Βοηθού Εκ¬ 
παιδευτή ή Εκπαιδευτή. 

24.7 Απαγορεύεται εκπαίδευση σε μαθητές ΥΠΑΜ 
εκτός πλαισίου Εκπαιδευτικού Κέντρου που περιλαμ¬ 
βάνεται στον εγκεκριμένο κατάλογο. 

25 - Προϋποθέσεις Εξεταστών, Εκπαιδευτών και Βο¬ 
ηθών Εκπαιδευτών 

25.1 Αναγνωρίζονται τρεις κατηγορίες Εκπαιδευτών / 
Εξεταστών ΥΠΑΜ. Αυτές είναι: 

Α) Βοηθός Εκπαιδευτή ΥΠΑΜ 
Β) Εκπαιδευτής ΥΠΑΜ 
Γ) Εξεταστής Αέρος ΥΠΑΜ 

25.2 Οι προϋποθέσεις για την ονομασία ενός υποψη¬ 
φίου σε μια από τις παραπάνω κατηγορίες, καθώς και 
οι υποχρεώσεις έχουν ως εξής: 

Βοηθός εκπαιδευτή 
Α) ΠΤΗΤΙΚΗ ΕΜΠΕΙΡΙΑ 

• Κάτοχος αδείας χειριστού ΥΠΑΜ και 100 ώρες ως 
ΚΙ (κυβερνήτης) και να έχει τουλάχιστον 20 ώρες στην 
δεξιά θέση και 5 τουλάχιστον ώρες στον τύπο της ΥΠΑΜ 
στην οποία θα εκπαιδεύσει. 

ή 

• Κάτοχος ΡΡί,ΟΡΕ με 100 ώρες πτήσης και 50 ώρες 
ΚΙ σε ΥΠΑΜ και να έχει τουλάχιστον 20 ώρες στην δεξιά 
θέση και 5 τουλάχιστον ώρες στον τύπο της ΥΠΑΜ στην 
οποία θα εκπαιδεύσει. 

Ο Βοηθός εκπαιδευτής είναι δυνατόν να παρέχει 
εκπαίδευση μόνο με την επίβλεψη εγκεκριμένου εκ¬ 
παιδευτή. 

Ο Βοηθός εκπαιδευτής εξουσιοδοτείται να παρέχει 
εκπαίδευση μόνο για τον τύπο ΥΠΑΜ που είναι αξιολο¬ 
γημένος, πχ. 3αξόνων, μετατόπισης βάρους ή μηχανο¬ 
κίνητου αλεξιπτώτου πλαγιάς. 

Δεν επιτρέπεται σε Βοηθό εκπαιδευτή να δίνει οδηγί¬ 
ες σε μαθητή σχετικές με την πρώτη του πτήση δοΐο. 

Δεν επιτρέπεται σε Βοηθό εκπαιδευτή να δίνει οδηγίες 
σε μαθητή σχετικές με την πρώτη του πτήση εοίο για 
πτήση ταξιδιού (οΐΌδδ σουπίΓγ). Ως πτήση ταξιδιού για την 
εκπαίδευση, νοείται η πτήση όπου η ΥΠΑΜ απομακρύνε¬ 
ται από τον τόπο απογείωσης περισσότερο από 3 ΝΜ. 
Εκπαιδευτής 

Εκτός των προϋποθέσεων του Βοηθού Εκπαιδευτή 
πρέπει επιπλέον να έχει πραγματοποιήσει 50 ώρες εκ¬ 
παίδευσης ως Βοηθός Εκπαιδευτή και να είναι κάτοχος 
πτυχίου ραδιοτηλεφωνίας. Εκπαιδευτή. 

Ο Εκπαιδευτής εξουσιοδοτείται να παρέχει εκπαίδευ¬ 
ση μόνο για τον τύπο ΥΠΑΜ που είναι αξιολογημένος, 
πχ. 3αξόνων, μετατόπισης βάρους ή μηχανοκίνητου 
αλεξιπτώτου πλαγιάς. 


Εξεταστής Αέρος 

Εκτός των προϋποθέσεων του Εκπαιδευτή πρέπει επι¬ 
πλέον να έχει πραγματοποιήσει 50 ώρες εκπαίδευσης 
ως Εκπαιδευτής. 

Ο Εξεταστής Αέρος εξουσιοδοτείται να εξετάζει μα¬ 
θητές μόνο για τον τύπο ΥΠΑΜ που είναι αξιολογημέ¬ 
νος, πχ. 3αξόνων, μετατόπισης βάρους ή μηχανοκίνητου 
αλεξιπτώτου πλαγιάς. 

Εξεταστής Αέρος δεν επιτρέπεται να εξετάσει μαθητή 
στον οποίο έχει προσφέρει ο ίδιος εκπαίδευση ή το 
Εκπαιδευτικό Κέντρο στο οποίο παρέχει εκπαίδευση 
και ως εκπαιδευτής. 

25.3 Όσοι καλύπτουν τις παραπάνω προϋποθέσεις 
υποβάλλουν γραπτή αίτηση στην ΥΠΑ. Η ΥΠΑ εκδίδει 
κατάλογο όσων εγκριθούν κατά ειδικότητα. 

Η διάρκεια της εξουσιοδότησης είναι διετής. 

Η ΥΠΑ τηρεί αρχεία Βοηθών Εκπαιδευτών, Εκπαιδευ¬ 
τών και Εξεταστών Αέρος ΥΠΑΜ. Τα αρχεία περιλαμ¬ 
βάνουν υποχρεωτικά τα εξής στοιχεία: 

α) Ονοματεπώνυμο 

β) Αριθμό χορηγηθείσης εξουσιοδότησης 

γ) Κατηγορία ή κατηγορίες ΥΠΑΜ για τις οποίες ισχύ¬ 
ει 

δ) Ημερομηνίες έκδοσης και λήξης της εξουσιοδό- 
τησης 

ε) Στοιχεία διαμονής και επικοινωνίας. 

Η ΥΠΑ παρακολουθεί την επίδοση των μαθητών, τόσο 
στις θεωρητικές όσο και στις εξετάσεις αέρος. Όταν 
οι μαθητές ενός Εκπαιδευτικού Κέντρου έχουν ποσο¬ 
στό αποτυχίας που ξεπερνά το 40%, αυτό λαμβάνεται 
σοβαρά υπόψη για την ανανέωση της εξουσιοδότησης 
του Εκπαιδευτικού Κέντρου. 

26 - Αδεια χειριστή ΥΠΑΜ - ΒβΟΓθαΙΙοηαΙ δροιΐ ΡίΙοΙ 
ίίοθηδθ 

26.1 Με τον παρόντα κανονισμό θεσπίζεται Αδεια Χει¬ 
ριστή ΥΠΑΜ (ΒοοΓαεΙίοπαΙ δροιΐ ΡίΙοΐ ίίοβηδα). Η άδεια 
αυτή χορηγείται από την ΥΠΑ, έπειτα από θεωρητικές 
και πρακτικές εξετάσεις. 

26.2 Οι θεωρητικές εξετάσεις πραγματοποιούνται, με 
βάση γνωστό ερωτηματολόγιο πολλαπλών απαντήσεων 
που καλύπτει όλη την ύλη. Το ερωτηματολόγιο προτεί- 
νεται από την ΕΛΑΟ και εγκρίνεται από την ΣΠΟΑ. 

Οι θεωρητικές εξετάσεις διενεργούνται από την ΣΠΟΑ 
κάθε δίμηνο. Για την περιοχή του Νομού Αττικής οι 
εξετάσεις διενεργούνται στην ΣΠΟΑ. 

Ο εξεταζόμενος επιλέγει αν το ερωτηματολόγιο θα 
είναι στην Ελληνική ή Αγγλική γλώσσα. 

Οι θεωρητικές εξετάσεις είναι δυνατόν να διενεργη- 
θούν και εκτός του Νομού Αττικής. Γ ια τον λόγο αυτό η 
ΕΛΑΟ σε συνεργασία με τα Εκπαιδευτικά Κέντρα, που 
η έδρα τους βρίσκεται εκτός του Νομού Αττικής, και 
με την προϋπόθεση ότι ο αριθμός των χειριστών που 
πρόκειται να λάβουν μέρος σε θεωρητικές εξετάσεις, 
είναι τουλάχιστον 5 (πέντε), με επιστολή προς την ΥΠΑ, 
τουλάχιστον δύο μήνες πριν από την προβλεπόμενη 
ημερομηνία των εξετάσεων, προσδιορίζουν τον τόπο 
που ζητείται να διεξαχθούν οι θεωρητικές εξετάσεις. 
Απαραίτητη προϋπόθεση είναι στον τόπο των εξετά¬ 
σεων να υπάρχει κρατικός ή δημοτικός αερολιμένας 
σε λειτουργία. 

Η ΣΠΟΑ στην συνέχεια ορίζει τον υπεύθυνο που θα 
επιβλέψει την διεξαγωγή των εξετάσεων καθώς επί¬ 
σης και τον αντικαταστάτη αυτού και προσδιορίζει και 

την ακριβή ημερομηνία διεξαγωγής των εξετάσεων και 
την αντίστοιχη εναλλακτική αυτής, για την περίπτωση 
που η διεξαγωγή των εξετάσεων αναβληθεί για λόγους 
ανωτέρας βίας. 

Επιτυχόντες στις θεωρητικές εξετάσεις θεωρούνται 
όσοι έχουν συγκεντρώσει βαθμό 75% τουλάχιστον. 

Για την συμμετοχή στις εξετάσεις απαιτείται αίτηση 
του υποψηφίου προς την ΥΠΑ/Δ2, που απαραίτητα θα 
συνοδεύετε από βεβαίωση του Εκπαιδευτικού Κέντρου 
που προτείνει τον υποψήφιο, ότι είναι ικανός για εξε¬ 
τάσεις, και το προβλεπόμενο παράβολο. 

Σε περίπτωση αποτυχίας στην θεωρητική εξέταση ο 
υποψήφιος είναι δυνατόν να επαναλάβει την εξέταση, 
παίρνοντας μέρος στις μέρος στις εξετάσεις της επο¬ 
μένης εξεταστικής περιόδου. 

26.3 Η πτητική εξέταση γίνεται στην συνέχεια σε δι¬ 
θέσιο Υπερελαφρό αεροσκάφος με Εξεταστή από τον 
εγκεκριμένο πίνακα Εξεταστών Αέρος. Η επιλογή του 
Εξεταστή Αέρος γίνεται από τον εξεταζόμενο. Η εξέτα¬ 
ση αέρος διαρκεί τουλάχιστον μια ώρα και περιλαμβάνει 
αξιολόγηση του μαθητή στα παρακάτω αντικείμενα. 

• Διαδικασίες πριν από την πτήση, εκκίνηση και τρο- 
χοδρόμηση 

• Απογείωση 

• Αεροναυτιλία 

• Διαδικασίες στην πτήση 

• Πτήση με χαμηλή ταχύτητα 

• Έκτακτες καταστάσεις 

• Αναγκαστική προσγείωση 

• Διαδικασίες προσγείωσης 

• Διαδικασίες μετά την πτήση 

Σε περίπτωση αποτυχίας στην πτητική εξέταση ο 
υποψήφιος είναι δυνατόν να επαναλάβει την εξέταση 
μετά την παρέλευση μηνάς. 

26.4 Μετά την εξέταση αέρος ο εξεταστής αποστέλλει 
στην ΥΠΑ όλα τα σχετικά με την εξέταση έντυπα, και 
εφ όσον ο εξεταζόμενος έχει επιτύχει, η ΥΠΑ εκδίδει 
την άδεια χειριστή. 

26.5 Η άδεια χειριστή μπορεί να χορηγηθεί σε αυτόν 
μετά τη συμπλήρωση του 17 έτους ηλικίας. 

26.6 Τα στοιχεία της άδειας αναγράφονται τόσο στην 
Ελληνική όσο και στην Αγγλική γλώσσα. 

26.7 Η άδεια ισχύει για 5 (πέντε) χρόνια από την ημε¬ 
ρομηνία έκδοσής της και ανανεώνεται υπό τις εξής 
προϋποθέσεις: 

α) Ο κάτοχος της άδειας έχει σε ισχύ το προβλεπό¬ 
μενο πιστοποιητικό υγείας. 

β) Ο κάτοχος της άδειας έχει στο ενεργητικό του 8 
ώρες πτήσεων σε αντίστοιχη κατηγορία ΥΠΑΜ κατά τη 
διάρκεια των τελευταίων 12 μηνών, οι οποίες επιβεβαιώ¬ 
νονται από το Μητρώο Ωρών, και τους τελευταίους έξι 
μήνες τουλάχιστον 3 ώρες και 6 προς/απογειώσεις . 

γ) Η άδεια δεν έχει ανασταλεί ή ανακληθεί. 

δ) Εάν ο χειριστής έχει πετάξει λιγότερο από 8 ώρες 
τους τελευταίους 12 μήνες η άδεια ανανεώνεται κατόπιν 
πτητικής εξέτασης από εγκεκριμένο εξεταστή αέρος. 

26.8 Άδεια χειριστή ΥΠΑΜ αναστέλλεται: 

α) Όταν παύει να ισχύει το Πιστοποιητικό Υγείας του 
κατόχου 

β) Όταν ο κάτοχος εμπλακεί σε ατύχημα ως χειριστής 
ή εκπαιδευτής 

γ) Μετά από σχετική απόφαση της ΥΠΑ για παράβαση 


κειμένης νομοθεσίας, κανόνων πτήσης ή πράξεις που 
θέτουν σε κίνδυνο την ασφάλεια πτήσεων 

26.9 Αδεια χειριστή ΥΠΑΜ μπορεί να ανακληθεί ορι¬ 
στικά κατόπιν δικαιολογημένης απόφασης της ΥΠΑ, 
εφόσον συντρέχει περίπτωση που αναφέρεται στην 
προηγούμενη παράγραφο περίπτωση (γ). 

26.10 Κάτοχοι πτυχίων ΡΡΙ_ ή ανωτέρων, εξετάζονται 
στην θεωρητική εξέταση μόνο στις Γενικές Τεχνικές 
Γνώσεις και στις Ανθρώπινες Δυνατότητες. Για την περί¬ 
πτωση αυτή, μαζί με την αίτηση ο υποψήφιος χειριστής 
ΥΠΑΜ, υποβάλει επικυρωμένο αντίγραφο του πτυχίου 
του. Όταν για οποιοδήποτε λόγο όμως, το πτυχίο αυτό 
ανασταλεί τότε αναστέλλεται και η Άδεια Χειριστή 
ΥΠΑΜ. 

27 - Πιστοποίηση υγείας 

Ο κάθε χειριστής ή μαθητής ΥΠΑΜ πρέπει να είναι 
κάτοχος πιστοποιητικού υγείας αεροπορικού τύπου, 
κατηγορίας 2. 

Το Πιστοποιητικό Υγείας κατηγορίας 2 εκδίδεται από 
εξουσιοδοτημένους από την ΥΠΑ ιατρούς ΑΜΕ (Αθγο 
ΜθόίοαΙ ΕχαπιίηθΓδ) ή από εξουσιοδοτημένα από την 
ΥΠΑ Αεροιατρικά Κέντρα ΑΜΩ (Αθγο ΜβάίοαΙ ΟθπίΓβε). Η 
ημερομηνία λήξης της ισχύος του πιστοποιητικού Υγείας 
αναγράφεται επάνω ο αυτό. 

Ο ιατρός μπορεί να επιβάλει περιορισμούς ή ειδικούς 
όρους στο χειριστή ή μαθητή ΥΠΑΜ. 

28 - Περιορισμένο Πτυχίο Ραδιοτηλεφωνίας 

Οι χειριστές που χρησιμοποιούν ή πρόκειται να χρησι¬ 
μοποιήσουν συσκευές αερεπιγείων επικοινωνιών πρέπει 
να είναι κάτοχοι του Περιορισμένου Πτυχίου Ραδιοτηλε¬ 
φωνίας που εκδίδεται από την αρμόδια διεύθυνση της 
ΥΠΑ κατόπιν εξετάσεων.(ΦΕΚ 1026/20-7-05) 

29 - Χορήγηση Αδειας Χειριστή βάσει αδείας αλλο¬ 
δαπής Αρχής 

Η ΕΛΑΟ εισηγείται στην ΥΠΑ κατάλογο χωρών και 
οργανισμών ανά χώρα, των οποίων οι άδειες χειριστών 
είναι δυνατόν να αναγνωρίζονται στην Ελλάδα. Η ΥΠΑ 
εγκρίνει τον κατάλογο εφόσον κρίνει ότι εξασφαλίζο¬ 
νται οι απαιτούμενες προϋποθέσεις ασφαλείας. 

Σε χειριστές κατόχους αδειών χωρών που αναφέρο- 
νται στον εγκεκριμένο κατάλογο μπορεί να χορηγηθεί 
ελληνική άδεια χειριστή και να αναγνωριστούν οι ώρες 
πτήσης αυτών. 

Επιπλέον σε χειριστές ΥΠΑΜ, τύπου για τον οποίο 
δεν υπάρχουν εξεταστές στην Ελλάδα και που κατέ¬ 
χουν πτυχίο από χώρα που αναφέρεται στον κατάλογο 
μπορεί να χορηγηθεί πτυχίο κατ’ απονομή, με την επιφύ¬ 
λαξη των διατάξεων του π.δ. 123/1993 «προσαρμογή της 
Ελληνικής Νομοθεσίας προς τις διατάξεις της οδηγίας 
91/670 ΕΟΚ, σχετικά με την αμοιβαία αποδοχή των αδει¬ 
ών άσκησης επαγγέλματος του προσωπικού Πολιτικής 
Αεροπορίας» (ΦΕΚ 53.Α). 

ΚΕΦΑΛΑΙΟ Β 

ΜΗΤΡΩΑ ΥΠΑΜ 

30 - Μητρώα ΥΠΑΜ 

30.1 Κάθε ΥΠΑΜ που δραστηριοποιείται στον εναέριο 
χώρο της Ελλάδας πρέπει να είναι καταχωρημένη στα 
μητρώα ΥΠΑΜ της ΥΠΑ. 

30.2 Γ ια την καταχώρηση στα μητρώα ΥΠΑΜ απαι¬ 
τούνται τα ακόλουθα στοιχεία: 

α) Ιδιοκτήτης και στοιχεία διαμονής και επικοινωνίας 
αυτού, 

β) Πιστοποιητικό Πτητικής Ικανότητας 

γ) Αντίγραφο Ασφαλιστηρίου συμβολαίου 

δ) Αποδεικτικό κυριότητας 

Σε περίπτωση που η ΥΠΑΜ είναι ήδη νηολογημένη σε 
άλλη χώρα, πριν την εγγραφή της στα μητρώα ΥΠΑΜ 
της ΥΠΑ, απαιτείται πιστοποιητικό διαγραφής της από 
τα μητρώα της άλλης χώρας. 

Σε περίπτωση εξωκοινωτικής απόκτησης ή εισαγωγής 
από τρίτη χώρα, απαιτείται να προσκομιστεί θεωρημένο 
αντίγραφο του εκτελωνισμού της ΥΠΑΜ. 

ΚΕΦΑΛΑΙΟ ΣΤ' 

ΑΛΛΕΣ ΔΙΑΤΑΞΕΙΣ 

31 - Όργανα ελέγχου της ΥΠΑ 

Η ΥΠΑ έχει το δικαίωμα μέσω των αρμοδίων οργάνων 
της να προβεί απροειδοποίητα και οποιαδήποτε στιγμή σε 
ελέγχους κατασκευής, τεχνικής κατάστασης και εκμετάλ¬ 
λευσης των ΥΠΑΜ . Τα όργανα ελέγχου της ΥΠΑ έχουν 
την υποχρέωση, εφόσον διαπιστώσουν παραβάσεις της 
κειμένης νομοθεσίας, των κανονισμών ή άλλες καταστάσεις 
που θέτουν σε κίνδυνο την ασφάλεια των πτήσεων, να λά¬ 
βουν τα απαραίτητα μέτρα συμπεριλαμβανόμενης και της 
άμεσης διακοπής πτήσεων των συγκεκριμένων ΥΠΑΜ. 

Η ΥΠΑ έχει επίσης το δικαίωμα μέσω των αρμοδίων 
οργάνων της να διεξάγει ελέγχους στις συσκευές, τα 
ημερολόγια και τα έγγραφα των ΥΠΑΜ, προκειμένου 
να διαπιστώνει την ορθή χρήση των συχνοτήτων, την 
τήρηση των κανόνων και διαδικασιών ραδιοεπικοινωνιών 
και να λαμβάνει τα ανάλογα μέτρα σε περίπτωση δια- 
πιστούμενων παραβάσεων ή απώλειας συσκευών. 

Επικεφαλής των οργάνων ελέγχου της ΥΠΑ τίθεται ο 
εκάστοτε Προϊστάμενος του τμήματος Ιδιωτικής Αερο¬ 
πορίας της Διεύθυνσης Πτητικών Προτύπων ή ο ανα¬ 
πληρωτής του. 

32 - Παραβάσεις 

31.1 Οποιαδήποτε παράβαση του παρόντος κανονι¬ 
σμού, των κανόνων εναερίου κυκλοφορίας, των κανόνων 
ασυρμάτου επικοινωνίας καθώς και άλλων νόμων, κανο¬ 
νισμών και οδηγιών της πολιτικής αεροπορίας πρέπει 
να αναφέρεται στην ΥΠΑ. 

31.2 Η ΥΠΑ κατόπιν αιτιολογημένης απόφασης του 
Διοικητού της, έχει το δικαίωμα να επιβάλει στον πα¬ 
ραβάτη τη μόνιμη αφαίρεση της άδειας χειριστή ή να 
επιβάλει χρηματικές ποινές ύψους μέχρι 3.000 ΕυΐΌ 
στους χειριστές, στους εκπαιδευτές, στους εξεταστές 
και στους ελεγκτές κατασκευής. 

Προ της επιβολής οιασδήποτε ποινής, ο εγκαλούμενος 
καλείται εγγράφως να διατυπώσει τις απόψεις του για το 
παράπτωμα που του αποδίδεται, εντός ευλόγου προθε¬ 
σμίας που ορίζεται στο έγγραφο κλήσης σε απολογία. 

31.3 Επιβολή ποινής από την ΥΠΑ δεν απαλλάσσει τον 
παραβάτη από τυχόν ποινικές ευθύνες. 

33 - Μεταβατικές διατάξεις 

33.1 Οι ΥΠΑΜ η χρήση των οποίων γίνεται βάσει παλαι- 
ότερων κανονισμών της ΥΠΑ, πρέπει να συμμορφωθούν 
με τις διατάξεις του παρόντος εντός ενός έτους από 
την ημερομηνία ισχύος του παρόντος. 

33.2 Για την έναρξη της εφαρμογής των διατάξεων 
του παρόντος κανονισμού, η ΕΛΑΟ, εντός μηνάς από 
την δημοσίευση του παρόντος στο ΦΕΚ, προτείνει στην 
ΥΠΑ κατάλογο Βοηθών Εκπαιδευτών, Εκπαιδευτών και 
Εξεταστών Αέρος που καλύπτουν τις προϋποθέσεις, 


στερούνται όμως των αποδεικτικών στοιχείων για τις 
ώρες πτήσεις με ΥΠΑΜ. 

Η ΥΠΑ εξετάζει τα στοιχεία των προτεινομένων και 
εφόσον τους εγκρίνει δημοσιεύει τους κατ’ απονομή 
καταλόγους Βοηθών Εκπαιδευτών, Εκπαιδευτών και 
Εξεταστών Αέρος. 

33.3 Οι χειριστές κάτοχοι νομίμων αδειών που χο¬ 
ρηγήθηκαν βάσει παλαιοτέρων κανονισμών της ΥΠΑ, 
έχουν το δικαίωμα να αποκτήσουν εντός ενός έτους από 
την ημερομηνία ισχύος του παρόντος Αδεια Χειριστή 
ΥΠΑΜ σύμφωνα με τον παρόντα κανονισμό, χωρίς να 
είναι υποχρεωτική η παρακολούθηση της θεωρητικής ή 
πρακτικής εκπαίδευσης. Σε αυτή την περίπτωση, ο χο- 
ρηγήσας την άδεια με Υπεύθυνη Δήλωση του προς την 
ΥΠΑ, βεβαιώνει την ολοκλήρωση της παρακολούθησης 
των προβλεπομένων αντικειμένων της εκπαίδευσης. Την 
παραπάνω Υπεύθυνη Δήλωση καταθέτει ο ενδιαφερό¬ 
μενος στην ΥΠΑ, μαζί με την αίτηση για συμμετοχή στις 
πρακτικές εξετάσεις μόνο. 

Μετά το πέρας της ανωτέρω προθεσμίας παύουν να 
ισχύουν οι παλιές τους άδειες και πρέπει να υποστούν 
κανονικά την προβλεπόμενη, από τον παρόντα κανονι¬ 
σμό εκπαίδευση. 

33.4 Κατά την πρώτη εφαρμογή του παρόντος, τα 
Αεραθλητικά Κέντρα ΥΠΑΜ, μπορούν να αδειοδοτηθούν 
με προσωρινή άδεια, διάρκειας 2 (δύο) ετών, κατόπιν 
υποβολής στην ΥΠΑ/Δ3/Α, των παρακάτω : 

1. Τίτλοι που να αποδεικνύουν το ιδιοκτησιακό καθε¬ 
στώς και την νόμιμη χρήση 

2. Έκθεση μηχανικού για την καταλληλότητα του εδά¬ 
φους 

3. Χάρτες περιοχής 1.50.000,1.5000 (από την ΓΥΣ) 

4. Ισοϋψείς ανά 1 μ από μέση στάθμη θαλάσσης 1.1000 
(από τοπογράφο) 

5. Αναφορά φυσικών χαρακτηριστικών και εξοπλι¬ 
σμού 

6. Έγκριση περιβαντολογικών όρων 

7. Τοπογραφικό με σημειωμένα τα όρια του Κέντρου 

8. Είδη πτήσεων που θα εκτελούνται και τύποι ΥΠΑΜ 
που θα επιτρέπονται 

9. Στοιχεία μετεωρολογικά (από την ΕΜΥ) 

10. Βεβαίωση από το δασαρχείο 

11. Βεβαίωση από την αρχαιολογική Υπηρεσία σε πε¬ 
ρίπτωση εγκαταστάσεων 

12. Κάτοψη εγκαταστάσεων εφόσον υπάρχουν. 

Η ΥΠΑ/Δ3 αφού εξετάσει τα παραπάνω, και κρίνει 
ότι δεν συντρέχει πρόβλημα για την λειτουργία του 
Αεραθλητικού Κέντρου, προχωρά στην έκδοση προ¬ 
σωρινής Αδειας 

ΑΡΘΡΟ ΔΕΥΤΕΡΟ 
Καταργούμενες Διατάξεις 

Από της δημοσιεύσεως του παρόντος καταργείται ο 
Κανονισμός ΥΠΑ/Δ2/Δ/17591/6614 

ΑΡΘΡΟ ΤΡΙΤΟ 

Θέση σε ισχύ 

Η απόφαση αυτή τίθεται σε ισχύ από της δημοσιεύ¬ 
σεως στην Εφημερίδα της Κυβερνήσεως. 

Αθήνα 13 Ιουλίου 2006 
Ο ΔΙΟΙΚΗΤΗΣ 

ΙΩΑΝΝΗΣ ΑΝΔΡΙΑΝΟΠΟΥΛΟΣ 

